Xishuangbanna (forenklet kinesisk: 西双版纳; traditionel kinesisk: 西雙版納; pinyin: Xīshuāngbǎnnà; Wade-Giles: Hsī-shuāng-pǎn-nà) er et autonomt præfektur for Dai-folket og ligger i provinsen Yunnan i Folkerepublikken Kina ved grænsen til Myanmar og Laos. Det autonome præfektur har et areal på ca. 19.724,5 km², hvoraf 95% er bjergområder. Der er 900.000 indbyggere, med en befolkningstæthed på 46 indb./km² (2007). Hovedstaden Jinghong ligger ved bredden af floden Lancan Jiang som er det kinesiske navn for Mekongfloden.